सिर्फ 7.40 करोड़ ही कमा सकी; ट्रेड एक्सपर्ट्स का दावा- IPL की वजह से पड़ा असर
Ajay Devgan and Tabu Bholaa Budget & Day 2 Box Office Collection अजय देवगन और तब्बू स्टारर फिल्म भोला की कमाई में दूसरे दिन गिरावट देखने को मिली। पहले दिन फिल्म ने जहां 11.20 करोड़ की कलेक्शन कर अच्छी शुरुआत की थी
अजय देवगन और तब्बू स्टारर फिल्म भोला की कमाई में दूसरे दिन गिरावट देखने को मिली। पहले दिन फिल्म ने जहां 11.20 करोड़ की कलेक्शन कर अच्छी शुरुआत की थी। वहीं दूसरे दिन सिर्फ 7.40 करोड़ ही कमा सकी।
ट्रे़ड एक्सपर्ट्स का मानना है कि IPL की ओपनिंग सेरेमनी का असर भोला की कमाई पर भी पड़ा है। फिल्म को रामनवमी की वजह से चार दिन का लंबा वीकेंड मिला था। 100 करोड़ के बजट में बनी इस फिल्म को शनिवार और रविवार को अपने आंकड़े सुधारने होंगे।
क्या रमजान और IPL की शुरुआत से फिल्म को हुआ नुकसान?
तरण आदर्श ने फिल्म का लेटेस्ट कलेक्शन शेयर करते हुए लिखा, 'भोला दूसरे दिन ताश के पत्तों की तरह बिखर गई। गुरुवार को रामनवमी की छुट्टी थी लेकिन शुक्रवार को वर्किंग डे की वजह से फिल्म की कमाई पर प्रभाव पड़ा। दोनों दिन मिलाकर फिल्म की कुल कमाई 18.60 करोड़ है।
रमजान के महीने में दर्शकों का एक बड़ा समूह फिल्मों से दूर रहता है। वहीं IPL 2023 की शुरुआत ने भी फिल्म के बिजनेस में सेंध लगा दी है। अब वीकेंड और आने वाली गर्मी की छुट्टियां फिल्म के लिए फायदा पहुंचा सकती हैं।'
अजय देवगव की वजह से फिल्म से जुड़ीं तब्बू
अजय देवगन और तब्बू की जोड़ी को ऑडियंस काफी पसंद करती हैं। दोनों ने पिछली बार दृश्यम 2 में साथ काम किया था। जब तब्बू से पूछा गया कि कौन सी ऐसी वजह थी कि उन्होंने भोला के लिए हां बोला।
PTI को जवाब देते हुए उन्होंने कहा, 'मैंने आंख बंद करके इस फिल्म को हां बोल दी थी। मैंने फिल्म के डायरेक्टर अजय देवगन के आगे संरेडर कर दिया। मुझे पता था वो सब कुछ आसान कर देंगे। मुझे नहीं पता था कि मैं इस लेवल का एक्शन कर पाऊंगी लेकिन अजय और उनकी टीम ने मेरी काफी मदद की और चीजों को काफी आसान बना दिया। अजय और उनकी टीम के पास जो एक्शन करने की विशेषता है, मुझे नहीं लगता किसी और के पास होगा।
बता दें कि अजय और तब्बू काफी अच्छे दोस्त हैं। दोनों ने एक साथ कई फिल्मों में काम किया है। दोनों एक दूसरे का काफी सम्मान करते हैं।
पहले दिन फिल्म ने 2023 की तीसरी सबसे अच्छी ओपनिंग ली थी..
नए साल की शुरुआत हुए तीन महीने हो गए है। मार्च खत्म होने को आ गया है लेकिन अभी तक सिर्फ तीन ही हिंदी फिल्में हैं जिसने पहले दिन 10 करोड़ से ज्यादा का कलेक्शन किया है। शाहरुख खान की पठान ने तो 55 करोड़ के साथ इतिहास की सबसे बड़ी ओपनिंग ली थी।
रणबीर कपूर की फिल्म तू झूठी मैं मक्कार 15.73 करोड़ के साथ इस साल की दूसरी सबसे बड़ी ओपनिंग वाली फिल्म है। भोला भी इस लिस्ट में तीसरे नंबर पर आ गई है।
'भोला' से अजय के फैंस को काफी उम्मीदें
अजय देवगन की फिल्में पिछले कुछ सालों में काफी बेहतर प्रदर्शन करती आई हैं। चाहे वो तान्हाजी द अनसंग वॉरियर हो या दृश्यम 2। इन दोनों फिल्मों ने डोमेस्टिक बॉक्स ऑफिस पर 200 करोड़ से ज्यादा का कलेक्शन किया है। वहीं लगभग 1200 करोड़ कमाने वाली फिल्म RRR में भी उनकी महत्वपूर्ण भूमिका थी।
अजय देवगन बॉलीवुड के चुनिंदा ऐसे एक्टर हैं जो अपनी आंखों से एक्टिंग करने के लिए जाने जाते हैं। अब उनकी फिल्म भोला से उनके फैंस को काफी उम्मीदें हैं। ऑडियंस और क्रिटिक्स से फिल्म को मिला-जुला रिस्पॉन्स मिल रहा है।
ड्रग सिंडिकेट पर आई फिल्म कैथी की रीमेक है भोला
भोला का डायरेक्शन भी अजय देवगन ने ही किया है। इस तरह कहा जा सकता है फिल्म के एक्टर, डायरेक्टर और प्रोड्यूसर सब वही हैं। 100 करोड़ में बनी ये फिल्म लोकेश कनगराज की 2019 की सुपरहिट फिल्म कैथी की हिंदी रीमेक है। कैथी ड्रग सिंडिकेट पर बेस्ड फिल्म थी। कमल हसन की 'विक्रम' भी इसी फ्रेंचाइजी का हिस्सा थी।
